جمهور باشلیغی رجب طیب ایردوغان، سوریه ده تل رفات، منبج و عین العرب گه قره ته ییر عملیاتینی اشاره قیلدی.
جمهور باشلیغی ایردوغان، ییتکچیسی بولگن عدالت و ترقیات حزبی نینگ تورکیه بویوک ملت مجلیسیده گی گروپ جلسه سیده سوزگه چیقدی.
ایردوغان اوز صحبتیده؛
"سوریه چیگره لری بیلن تیگیشلی عهدیمیزگه صادق بولدیک. قرشیمیزده گیلر کیلیشوونی رعایت قیلمه گنده باشیمیزنینگ چاره سیگه قره شیمیز کیره ک بولگن دیر"دیدی.
ایردوغان جنابلری، سوریه و عراقده گی تروریزم اویه لریگه تورکیه قوراللی کوچلری تامانیدن شنبه کونی باشله تیلگن پنجه – قلیچ عملیاتی گه تماس قیلیب؛
"اوچاقلر، توپلر، درونلر بیلن بیز آلیب بارگن عملیاتلر فقط باشلنغیچ دیر" دیب ایتدی ایردوغان جنابلری.
"(سوریه ده) تل رفات، منبج و عین العرب نی تمیزله یمیز. هوا عملیاتلریمیزنی اوزلیکسیز دوام ایتتیرر ایکن بیز اوچون این مناسب پیتده ییردن هم تروریست جنگریلرنینگ اوستیگه چوکه میز. کانکریت تونللرنینگ قبرلری بوله دیگن کون یقین دیر. عراق و سوریه باشقروولری تورکیه عملیات اویوشتیرگن جایلر بیلن تیگیشلی خواطرده بولمه سینلر. بیز آتگن آدیملر عراق و سوریه نینگ توپراق بوتونلیگینی هم خوفسیزلیک آستیگه آله دی" دیب گپیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
